વાર્ટેલ અને સેમી જેક નામના વિજ્ઞાનીઓએ પ્રેમ થાય એ દરમિયાન મગજનો જે ભાગ સક્રિય થાય છે તેની શોધ કરી છે. બંને વિજ્ઞાનીઓએ એવી વ્યક્તિઓના મગજનું સ્કેનિંગ કર્યું જેમનું કહેવું હતું કે તેઓ પ્રેમમાં પાગલ થઈ ગયા છે અને બંને વિજ્ઞાનીઓની સામે કેટલાંક રોચક તથ્યો સામે આવ્યાં. પ્રેમ થાય એ દરમિયાન જે ભાગ સક્રિય હતો, એ ભાગ મગજના અન્ય ભાગથી સાવ અલગ હતો. પ્રેમમાં વ્યક્તિ પાગલ જેવી અવસ્થા પર પહોંચતી હોય છે. એ અવસ્થા માટે સેરોલેનિન નામનું રસાયણ જવાબદાર હોય છે. પ્રેમીઓમાં શારીરિક સંપર્ક થાય એ દરમિયાન આ હોર્મોન ઝડપથી ઉત્પન્ન થાય છે. પ્રેમના બંધનને લાંબો સમય સુધી મજબૂત રીતે ટકાવી રાખવા માટે વેસોપ્રેસિન નામનો હોર્મોન મહત્ત્વનો ભાગ ભજવે છે. વ્યક્તિ જ્યારે પ્રેમમાં પડે છે ત્યારે તેને એ વ્યક્તિ અને પ્રેમ સિવાય બીજું કંઈ જ દેખાતું નથી.